《湖亭夜饮会别友人》
宋代·赵汝燧

每闻嗟叹无知己，定要携琴过浙东。莫讶醵樽俱草草，只因束担去匆匆。

竹筛夜影千竿月，荷送湖香万朵风。早晚我寻京口戍，子归或遇半途中。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。